**Informatīvais paziņojums par Mazo iepirkumu**

|  |  |
| --- | --- |
| Būvdarbi |  |
| Piegāde |  |
| Pakalpojumi | X |
| 1. Pasūtītājs -  | SIA “Publisko aktīvu pārvaldītājs Possessor”  |
| **Tālrunis -** | **-** | 67021358 | **Fakss -** | 67830363 | **E-pasts -**  | info@possessor.gov.lv |
| 2. Paredzamā iepirkuma priekšmets -  | **AS “Daugavpils specializētais autotransporta uzņēmums” akciju tirgus vērtības noteikšana** |
| **(nosaukums)** |

 3. Iepirkuma identifikācijas numurs **– POSSESSOR/2023/7**

 4. **CPV kods** -79419000-4 (novērtēšanas konsultāciju pakalpojumi).

|  |  |
| --- | --- |
|  5. Paredzamā līgumcena EUR (bez PVN) | **saskaņā ar Publisko iepirkumu likuma 9.pantu** |
|  |
|  6. Kontaktpersonas informācijas saņemšanai par iepirkuma procedūru | **Ingrīda Purmale 67021319,** **Ingrida.Purmale@possessor.gov.lv** |
| **(vārds, uzvārds, tālruņa numurs un e-pasta adrese)** |
|  | **Eva Jonāse 67021336**Eva.Jonase@possessor.gov.lv |
|  | **(vārds, uzvārds, tālruņa numurs un e-pasta adrese)** |
| 7. Kontaktpersona informācijas saņemšanai par iepirkuma priekšmetu | **Jānis Rībens** **67021365,**Janis.Ribens@possessor.gov.lv |
|  | **(vārds, uzvārds, tālruņa numurs un e-pasta adrese)** |

 **8. Piedāvājumu iesniegšanas termiņš:**  **līdz 2023.gada 20.februāra plkst.11.00**.

|  |  |
| --- | --- |
| 9. Publicēšanas datums |  |
| **06.02.2023.** |
|  | **(diena/mēnesis/gads)** |

Pielikumā: Iepirkuma materiāli

Apstiprināts:

SIA “Publisko aktīvu pārvaldītājs Possessor”

iepirkuma komisijas sēdē

2023.gada 6.februārī

ar protokolu Nr.7

**POSSESSOR/2023/7**

**NOLIKUMS PRETENDENTIEM**

 **“AS “Daugavpils specializētais autotransporta uzņēmums” akciju tirgus vērtības noteikšana”**

**Iepirkuma identifikācijas Nr.POSSESSOR/2023/7**

#

**1. Pasūtītājs:**

SIA “Publisko aktīvu pārvaldītājs Possessor” (turpmāk – Pasūtītājs)

Vien. reģistrācijas Nr.40003192154

Adrese: Krišjāņa Valdemāra iela 31, Rīga, LV-1887

Tālrunis: 67021358

Mājas lapas adrese: [www.possessor.gov.lv](http://www.possessor.gov.lv)

Pircēja profils EIS - https://www.eis.gov.lv/EKEIS/Supplier/Organizer/539

# **2.** **Iepirkuma priekšmets, procedūra, un identifikācijas numurs:**

# 2.1. Iepirkuma priekšmets - AS “Daugavpils specializētais autotransporta uzņēmums” (vien. reģistrācijas Nr.41503002447), turpmāk – Akciju sabiedrība, tirgus vērtības noteikšana 155 262 akciju paketei un 1 akcijai saskaņā ar Tehnisko specifikāciju (Iepirkuma nolikuma 1.pielikums).

2.2. Iepirkuma procedūra organizēta saskaņā ar Publisko iepirkumu likuma 9.pantu (turpmāk – Iepirkums).

2.3. Iepirkuma identifikācijas Nr.POSSESSOR/2023/7.

2.4. **CPV kods**: 79419000-4 (novērtēšanas konsultāciju pakalpojumi).

2.5. Iepirkuma nolikums satur vispārīgās prasības, kas attiecas uz to Iepirkuma procedūru, kuras profilā Iepirkuma nolikums ir pievienots. Iepirkuma nolikums satur informācijas daļas (informācija par Pasūtītāju, detalizēta informācija par Iepirkuma priekšmetu, piegādātāju kvalifikācijas prasības, Tehniskās specifikācijas un Finanšu piedāvājuma prasības, Iepirkuma līguma projekts, veidlapas u.c. informācija), kas ir pieejamas attiecīgās Iepirkuma procedūras profila datos, Elektronisko iepirkumu sistēmas e-konkursu apakšsistēmā (turpmāk – EIS), publicētie pielikumi ir Iepirkuma nolikuma neatņemamas sastāvdaļas.

**3. Pasūtītāja kontaktpersonas:**

3.1. Par Iepirkuma procedūru - Administratīvā departamenta vadītāja Ingrīda Purmale, e-pasts: Ingrida.Purmale@possessor.gov.lv, tālr.: 67021319 un Administratīvā departamenta iepirkuma speciāliste Eva Jonāse, e-pasts: Eva.Jonase@possessor.gov.lv, tālr. 67021336.

3.2. Par Iepirkuma priekšmetu – Juridiskā departamenta galvenais projektu vadītājs Jānis Rībens, tālr. 67021365, e-pasts Janis.Ribens@possessor.gov.lv.

**4. Pretendenti:**

4.1. Pretendents: piegādātājs, kurš ir iesniedzis piedāvājumu.

4.2. Piegādātājs: persona vai pasūtītājs, šādu personu apvienība jebkurā to kombinācijā, kuram ir tiesības un pieredze sniegt Tehniskajā specifikācijā noteiktajām prasībām (Iepirkuma nolikuma 1.pielikums) atbilstošu pakalpojumu un ir reģistrēts normatīvajos aktos noteiktajā kārtībā.

4.3. Ja piedāvājumu iesniedz personu apvienība, piedāvājumā papildus norāda personu, kas konkursā pārstāv attiecīgo personu apvienību, katras personas atbildības sadalījumu un veicamo darbu uzskaitījums, kā arī vienošanos par sadarbību konkrētā iepirkuma līguma izpildei.

4.4. Ja piedāvājumu iesniedz personu apvienība vai personālsabiedrība, Iepirkuma nolikuma 12.punktā minētos atlases dokumentus iesniedz par katru no attiecīgās personu apvienības vai personālsabiedrības biedriem.

4.5. Ja piedāvājumu iesniedz personu apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar normatīvajos aktos noteikto kārtību, ir jāiesniedz visu personu apvienības dalībnieku parakstīts saistību raksta (protokola, vienošanās, cita dokumenta) atvasinājums, kas apliecina, ka, ja personu apvienība tiks atzīta par uzvarētāju, apvienība pēc savas izvēles izveidosies atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.

4.6. Ja Pretendents, uz kuru Pasūtītājs pieņēmis lēmumu slēgt iepirkuma līgumu, ir personu apvienība, tai ir pienākums izveidoties par personālsabiedrību vai noslēgt sabiedrības līgumu.

4.7. Ja piedāvājumu iesniedz personālsabiedrība, tad, lai tā tiktu atzīta par Pretendentu, ir jāiesniedz personālsabiedrības līguma vai cita dokumenta (protokols, vienošanās) atvasinājums, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā.

4.8. Visiem pretendentiem piemēro vienādus noteikumus.

1. **Apakšuzņēmēji:**
	1. Pretendents Iepirkuma līguma izpildē ir tiesīgs piesaistīt apakšuzņēmējus, bet apakšuzņēmējs nav tiesīgs nodot tālāk citiem izpildītājiem savu saistību izpildi.
	2. Pretendents savā piedāvājumā norāda visus apakšuzņēmējus, un katram šādam apakšuzņēmējam izpildei nododamo Iepirkuma līguma daļu.

5.3. Pretendents piedāvājumam pievieno rakstiskus apakšuzņēmēju apliecinājumus par apakšuzņēmēja piedalīšanos Iepirkumā, kā arī apakšuzņēmēja gatavību veikt apakšuzņēmējiem nododamo darbu sarakstā norādītos darbus un/vai nodot Pretendenta rīcībā darbu veikšanai nepieciešamos resursus gadījumā, ja ar Pretendentu tiks noslēgts Iepirkuma līgums.

5.4. Pretendents nav tiesīgs bez saskaņošanas ar Pasūtītāju veikt piedāvājumā norādītā personāla vai apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē.

5.5. Piedāvājumā norādītā personāla vai apakšuzņēmēja nomaiņa notiek tikai Iepirkuma līgumā norādītajā kārtībā un gadījumos, saskaņā ar Publisko iepirkumu likuma 62.pantā noteikto kārtību. Pasūtītājs pārbaudīs apakšuzņēmēja atbilstību Publisko iepirkumu likuma 42.panta otrās daļas 1., 2., 3., 4. un 11. punktā minētajiem pretendentu izslēgšanas iemesliem dienā, kad Pasūtītājs lemj par atļaujas sniegšanu piegādātājam nomainīt apakšuzņēmēju.

5.6. Ja Pretendents pieaicina apakšuzņēmēju, par katru piesaistīto apakšuzņēmēju, kura sniedzamo pakalpojumu daļa ir 10’000 EUR (desmit tūkstoši *euro*) vai lielāka, ir jāiesniedz 12.punktā minētie atlases dokumenti atbilstoši katra apakšuzņēmēja darbības specifikai un katra apakšuzņēmēja rakstisks apliecinājums par piedalīšanos šajā Iepirkumā, kā arī jānorāda apakšuzņēmējam nododamais darbu apjoms.

5.7. Viena un tā paša apakšuzņēmēja kandidatūra var tikt norādīta vairāku pretendentu piedāvājumos, ciktāl tas nerada šaubas par neatkarīgi sagatavotu piedāvājumu.

**6.  Līguma izpildes termiņš:** 25 (divdesmit piecu) darbdienu laikā no dienas, kad Pasūtītājs rakstiski (ar elektroniskā pasta vēstuli) informē Izpildītāju, ka ir uzsākama Akciju sabiedrības novērtēšana, ar nosacījumu, ka ne vēlāk kā 5 (piecas) darbdienas pirms Līguma izpildes termiņa beigām Pasūtītājam tiek iesniegts saskaņošanai novērtējuma (novērtēšanas ziņojuma) projekts.

**7.** **Iepirkuma nolikuma saņemšana un papildu informācijas sniegšana:**

7.1. Iepirkuma dokumentācija (turpmāk – Iepirkuma nolikums) ir brīvi un tieši elektroniski pieejama Pasūtītāja pircēja profilā Elektronisko iepirkumu sistēmas (turpmāk – EIS) e‑konkursu apakšsistēmā vietnē: https://www.eis.gov.lv/EKEIS/Supplier/Organizer/539.

7.2. Ieinteresētais piegādātājs uzņemas atbildību sekot līdzi Komisijas sniegtajai papildu informācijai, kas tiek publicēta Pasūtītāja pircēja profilā.

7.3. Ieinteresētais piegādātājs EIS e-konkursu apakšsistēmā Iepirkuma sadaļā var reģistrēties kā Iepirkuma nolikuma saņēmējs, ja tas ir reģistrēts EIS kā piegādātājs[[1]](#footnote-1).

7.4. Ja Iepirkuma komisija no ieinteresētā piegādātāja saņem rakstisku jautājumu par Iepirkuma norisi, atbildi tā sniedz rakstiskā veidā 3 (trīs) darbdienu laikā no jautājuma saņemšanas dienas, bet ne vēlāk kā 4 (četras) kalendārās dienas pirms piedāvājumu iesniegšanas termiņa beigām, ja jautājums ir saņemts savlaicīgi. Uz ieinteresēto piegādātāju vēlāk uzdotajiem jautājumiem vai papildu informācijas pieprasījumiem Iepirkuma komisija atbildi nesniegs.

**8. Piedāvājuma iesniegšana, datums, laiks un kārtība:**

8.1.Pretendenta piedāvājums jāiesniedz elektroniski līdz **2023.gada 20.februāra, plkst.11:00**. EIS e-konkursu apakšsistēmā.

**8.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikumam.**

**9. Prasības piedāvājumu noformēšanai:**

9.1. Piedāvājumu jāiesniedz elektroniski EIS e-konkursu apakšsistēmā, ievērojot šādas Pretendenta izvēles iespējas:

9.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma sadaļā ievietotās veidnes;

9.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas veidnes, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem).

9.2. pieteikuma veidlapa jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.

9.3. Pretendents pieteikuma parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. *(sk. EIS sistēmā Iepirkuma sadaļā pievienotās datnes)*. Pieteikumu paraksta Pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu.

9.4. Citus dokumentus Pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.

9.5. Piedāvājumā iekļautajiem dokumentiem jābūt latviešu valodā. Ja kāds oriģināldokuments ir sagatavots svešvalodā, tam pievieno tulkojumu latviešu valodā.

9.6. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā punktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

9.7. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju.

9.8. Iesniedzot piedāvājumu, Pretendents pilnībā atzīst visus Iepirkuma nolikumā (t.sk. tā pielikumos un veidnēs, kuras ir ievietotas EIS e-konkursu apakšsistēmas Iepirkuma sadaļā) ietvertos nosacījumus.

9.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

**10. Piedāvājumu atvēršana:**

10.1. Iepirkuma komisija piedāvājumus atver **2023.gada 20.februārī, plkst.15.00.** Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā Pircēja profilā.

10.2. Pēc visu piedāvājumu atvēršanas piedāvājumu atvēršanas sanāksme tiek slēgta.

10.3. Piedāvājumu atvēršanas norisi, kā arī visas nosauktās ziņas, Iepirkuma komisijas sekretārs protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokols 3 (trīs) darbdienu laikā pēc atvēršanas sanāksmes tiek ievietots EIS [www.eis.gov.lv](http://www.eis.gov.lv) e-konkursu apakšsistēmā Iepirkuma sadaļā.

10.4. Pretendentu atlasi, piedāvājumu atbilstības pārbaudi un piedāvājumu vērtēšanu Iepirkuma komisija veic slēgtā sēdē. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana.

10.5. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 10 (desmit) minūtes pēc piedāvājumu iesniegšanas termiņa beigām Iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

**11. Pretendentu atlase:**

11.1. Pretendentu kvalifikācijas prasības un atlases nosacījumi ir obligātai visiem Pretendentiem, kas vēlas iegūt tiesības slēgt Iepirkuma līgumu.

11.2. Iesniedzot Iepirkuma nolikumā pieprasītos dokumentus, Pretendents apliecina, ka tā kvalifikācija ir pietiekama Iepirkuma līguma izpildei, kā arī tā pieredze ir atbilstoša Iepirkuma nolikuma prasībām.

**12. Atlases prasības un iesniedzamie dokumenti:**

|  |  |  |
| --- | --- | --- |
| Nr. | Atlases prasība | Iesniedzamie dokumenti |
| 12.1. | Pretendenta pieteikums dalībai Iepirkumā. | Pretendenta pieteikums dalībai Iepirkumā (Iepirkuma nolikuma 2.pielikums). |
| 12.2. | Pretendents ir piegādātājs, kurš ir reģistrēts normatīvajos aktos noteiktajā kārtībā un ir iesniedzis piedāvājumu iepirkumā par akciju paketes tirgus vērtības noteikšanu saskaņā ar Tehniskajā specifikācijā noteiktajām prasībām (Iepirkuma nolikuma 1.pielikums). | Par Latvijas Republikā reģistrēto Pretendentu reģistrāciju informācija tiks iegūta publiski pieejamā datu bāzē. Pretendentam, kas nav reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā Eiropas Savienības valstī, jāiesniedz dokuments, kas apliecina, tā normatīvajos aktos noteikto reģistrāciju. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 12.3. | Uz Pretendentu neattiecas Publisko iepirkumu likuma 42.panta otrās daļas 1., 2., 3., 4. un 11. punktā minētie izslēgšanas iemesli. | Pretendenta atbilstības izvērtēšanai Iepirkuma komisija iegūst informāciju Latvijas Republikā spēkā esošajos normatīvajos aktos noteiktajā kārtībā, izmantojot tajos noteikto informācijas sistēmu vai citu Iepirkuma komisijai pieejamu informāciju, kas ir attiecināma uz izslēgšanas noteikumu pārbaudi. |
| 12.4. | Pretendentam ir Publisko personu kapitāla daļu un kapitālsabiedrību pārvaldības likuma 140.panta pirmajā daļā noteiktā nepieciešamā kvalifikācija, lai sniegtu Iepirkuma priekšmetā noteikto pakalpojumu saskaņā ar Tehniskajā specifikācijā noteiktajām prasībām (Iepirkuma nolikuma 1.pielikums). | Atbilstošu dokumentu (sertifikātu, iegūto profesionālās kvalifikācijas dokumentu, izglītības dokumentu vai tml.) kopijas, kas apliecina, ka Pretendents ir kompetents un tiesīgs veikt biznesa (uzņēmējdarbības) vērtēšanu un atbilst Publisko personu kapitāla daļu un kapitālsabiedrību pārvaldības likuma 140.panta pirmajā daļā noteiktajām prasībām. |
| 12.5. | Pretendentam ir apdrošināta profesionālās darbības vispārējā civiltiesiskā atbildība ar kopējo atbildības limitu ne mazāku kā 100’000 EUR (viens simts tūkstoši *euro*). | Pretendents iesniedz spēkā esošas profesionālās civiltiesiskās atbildības apdrošināšanas polises kopiju vai rakstisku apliecinājumu, ka Pretendents apņemas noslēgt līgumu par civiltiesiskās atbildības apdrošināšanu vienlaicīgi ar Iepirkuma līguma noslēgšanu. |
| 12.6. | Pretendentam iepriekšējos 3 (trīs) gados līdz piedāvājuma iesniegšanas dienai ir pieredze biznesa (uzņēmējdarbības) vērtēšanā gada pārskatu sagatavošanas mērķiem, mantiskā ieguldījuma novērtēšanas mērķiem vai citiem mērķiem un Pretendents ir veicis vismaz 6 (sešus) biznesa (uzņēmējdarbības) novērtējumus, no kuriem vismaz 3 (trīs) vērtētās kapitālsabiedrības atbilst vismaz vienam no šādiem kritērijiem: (I) aktīvu kopsumma nav mazāka par 4 (četriem) milj. *euro* **vai** (II) gada neto apgrozījums nav mazāks par 5 (pieciem) milj. *euro*. | Pretendenta pieredzes apraksts (Iepirkuma nolikuma 3.pielikums), kas apliecina Pretendenta pieredzes atbilstību Iepirkuma nolikuma pretendentiem 12.6.punktā izvirzītajām prasībām ar vismaz 6 (sešu) dažādu kapitālsabiedrību biznesa (uzņēmējdarbības) vērtējumiem, ko Pretendents veicis iepriekšējos 3 (trīs) gados līdz piedāvājuma iesniegšanas dienai. Vērtējumu sarakstā jānorāda kapitālsabiedrību aktīvu kopsummas un neto apgrozījuma rādītāji pēc pēdējā pieejamā finanšu gada pārskata datiem. Sarakstā iekļautās kapitālsabiedrības nevar būt saistītie uzņēmumi Koncernu likuma vai Uzņēmumu ienākuma nodokļa likuma izpratnē. |
| 12.7. | Pretendenta Tehniskais piedāvājums.  | Pretendents Tehnisko piedāvājumu (Iepirkuma nolikuma 4.pielikums) sagatavo un iesniedz saskaņā ar Iepirkuma nolikuma Tehniskās specifikācijas prasībām. |
| 12.8. | Pretendenta Finanšu piedāvājums.  | Pretendents Finanšu piedāvājumu (Iepirkuma nolikuma 2.pielikums) sagatavo un iesniedz atbilstoši Iepirkuma nolikumā un Tehniskajā specifikācijā (Iepirkuma nolikuma 1.pielikums) norādītajām prasībām. Finanšu piedāvājumā cenas jānorāda *euro* (EUR) bez pievienotās vērtības nodokļa (PVN), pievienotās vērtības nodokli un līgumcena ar pievienoto vērtības nodokli. Līgumcena jānorāda līdz precizitātei ar divām zīmēm aiz komata. Finanšu piedāvājuma līgumcenā jābūt iekļautām visām izmaksām, kas Pretendentam rodas sniedzot Tehniskajā specifikācijā minētos pakalpojumus. Papildus izmaksas līguma darbības laikā netiks pieļautas. |

**13. Piedāvājumu vērtēšana un izvēles kritērijs:**

13.1. Vērtēšana notiek secīgi šādos posmos:

13.1.1. Iepirkuma komisija vērtēs Pretendenta piedāvājuma noformējuma atbilstību Iepirkuma nolikuma prasībām. Ja Iepirkuma komisija vērtēšanas procesā konstatēs tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz Pretendentu, Pretendents no līdzdalības Iepirkumā tiks izslēgts;

13.1.2. Iepirkuma komisija vērtēs Pretendenta piedāvājuma atbilstību Iepirkuma nolikuma 12.punktā noteiktajām prasībām;

13.1.3. Iepirkumu komisija vērtēs Pretendenta Tehniskā piedāvājuma atbilstību Iepirkuma nolikuma Tehniskās specifikācijas prasībām. Ja Iepirkuma komisija konstatēs pretendenta Tehniskā piedāvājuma neatbilstību Iepirkuma nolikuma prasībām, Pretendents no turpmākas dalības Iepirkumā tiks izslēgts;

13.1.4. Iepirkuma komisija pārbaudīs, vai Pretendenta iesniegtais Finanšu piedāvājums atbilst Iepirkuma nolikuma 12.8.punkta prasībām, vai Finanšu piedāvājumā nav aritmētisko kļūdu. Aritmētisko kļūdu gadījumā Iepirkuma komisija labo Pretendenta piedāvājuma aritmētiskās kļūdas saskaņā ar Publisko iepirkuma likuma 41.panta devīto daļu. Par kļūdu labojumu un laboto piedāvājuma summu Iepirkuma komisija paziņo Pretendentam, un vērtējot Finanšu piedāvājumu, Iepirkuma komisija ņem vērā labojumus;

13.1.5. saimnieciski izdevīgākā piedāvājuma izvēle.

13.2. Pretendenti, kuri ir izturējuši iepriekšējā posma vērtēšanu, piedalās nākamā posma vērtēšanā.

13.3. Ja Pasūtītājam radīsies šaubas, ka Pretendenta piedāvājums ir uzskatāms par nepamatoti lētu piedāvājumu, Pasūtītājs pirms piedāvājuma iespējamās noraidīšanas rakstveidā pieprasīs Pretendentam paskaidrojumus par piedāvāto līgumcenu un būtiskajiem piedāvājuma nosacījumiem, un, konsultējoties ar Pretendentu, izvērtēs visus tā sniegtos paskaidrojumus saskaņā ar Publisko iepirkumu likuma 53.pantā noteikto. Ja Pretendenta piedāvājums tiks atzīts par nepamatoti lētu piedāvājumu, Pretendents no turpmākas dalības Iepirkumā tiks izslēgts.

13.4. Pasūtītājs Pretendentu, kuram būtu piešķiramas Iepirkuma līguma slēgšanas tiesības, izslēdz no dalības iepirkumā, ja piedāvājumu iesniegšanas termiņa pēdējā dienā vai dienā, kad pieņemts lēmums par iespējamu Iepirkuma līguma slēgšanas tiesību piešķiršanu Pretendentam, konstatēti Publisko iepirkumu likuma 42.panta otrās daļas 1., 2., 3., 4. un 11. punktā minētie izslēgšanas iemesli, kā arī ja šie iemesli konstatēti attiecībā uz Publisko iepirkumu likuma 42.panta trešajā daļā minētajām personām.

13.5. Lai pārbaudītu, vai Pretendents nav izslēdzams no dalības Iepirkumā Publisko iepirkumu likuma  42.panta otrās daļas 1., 2., 3., 4. un 11. punktā minēto izslēgšanas iemeslu dēļ, Pasūtītājs rīkojas atbilstoši Publisko iepirkumu likuma  42.panta ceturtās daļas 2.punktā un piektajā, sestajā un devītajā daļā minētajai kārtībai, kā arī ievērojot Publisko iepirkumu likuma 43.panta noteikumus.

13.6. Iepirkuma komisija izslēdz Pretendentu no tālākās dalības iepirkuma procedūrā jebkurā no vērtēšanas posmiem gadījumos, ja Pretendents:

13.6.1. neatbilst Iepirkuma nolikumā norādītajiem atlases kritērijiem (Iepirkuma nolikuma 12.punkts);

13.6.2. norādījis nepatiesas ziņas vai nav sniedzis ziņas par atbilstību Iepirkuma nolikumā minētajiem kritērijiem (nav iesniedzis visus Iepirkuma nolikuma 12.punktā norādītos dokumentus vai prasīto informāciju);

13.6.3. nav norādījis visas izmaksas vai piedāvājums ir ar nepamatoti zemu cenu;

 13.6.4. un tā piedāvājums neatbilst normatīvajos aktos un Iepirkuma nolikumā norādītajām prasībām.

13.7. No Iepirkuma nolikumā prasībām atbilstošajiem piedāvājumiem par uzvarētāju tiks atzīts Pretendents, kura piedāvājums atbildīs visām Iepirkuma nolikumā un Tehniskajā specifikācijā noteiktajām prasībām, un būs saimnieciski izdevīgākais piedāvājums par Akciju sabiedrības akciju novērtēšanas pakalpojuma sniegšanu.

13.8. Par saimnieciski visizdevīgāko tiek atzīts piedāvājums, kurš saņēmis vislielāko punktu skaitu saskaņā ar šādiem kritērijiem:

|  |  |  |  |
| --- | --- | --- | --- |
| **Nr.p.k.** | **Kritērijs** | **Maksimālais punktu skaits** | **Vērtēšanas metodika** |
| 1. | Pretendenta piedāvātā pakalpojuma cena **(C)** | 80 | Saskaņā ar formulu: C$=\frac{C(zem)}{C\left(pied\right) }×80$, kur C – attiecīgā piedāvājuma iegūtie punkti;C(zem) – piedāvātā zemākā pakalpojuma cena;C(pied) – pretendenta piedāvātā pakalpojuma cena. |
| 2. | Pretendenta pieredze vērtēšanas jomā **(P)** | 20 | Pretendents saņem:- **5 punktus**, ja pieredzes aprakstā Pretendents ir norādījis, ka ir veicis 4 (četrus) biznesa (uzņēmējdarbības) novērtējumus, kur vērtētās kapitālsabiedrības atbilst vismaz vienam no šādiem kritērijiem: (I) aktīvu kopsumma nav mazāka par 4 (četriem) milj. *euro* **vai** (II) gada neto apgrozījums nav mazāks par 5 (pieciem) milj. *euro*;- **10 punktus**, ja pieredzes aprakstā Pretendents ir norādījis, ka ir veicis 5 (piecus) biznesa (uzņēmējdarbības) novērtējumus, kur vērtētās kapitālsabiedrības atbilst vismaz vienam no šādiem kritērijiem: (I) aktīvu kopsumma nav mazāka par 4 (četriem) milj. *euro* **vai** (II) gada neto apgrozījums nav mazāks par 5 (pieciem) milj. *euro*;- **15 punktus**, ja pieredzes aprakstā Pretendents ir norādījis, ka ir veicis 6 (sešus) un vairāk biznesa (uzņēmējdarbības) novērtējumus, kur vērtētās kapitālsabiedrības atbilst vismaz vienam no šādiem kritērijiem: (I) aktīvu kopsumma nav mazāka par 4 (četriem) milj. *euro* **vai** (II) gada neto apgrozījums nav mazāks par 5 (pieciem) milj. *euro*;- **papildu**s **5 punktus**, ja pieredzes aprakstā Pretendents ir norādījis, ka ir veicis vismaz 1 (vienu) pārrobežu biznesa (uzņēmējdarbības) novērtējumu, kur vērtētā kapitālsabiedrība atbilst vismaz vienam no šādiem kritērijiem: (I) aktīvu kopsumma nav mazāka par 4 (četriem) milj. *euro* **vai** (II) gada neto apgrozījums nav mazāks par 5 (pieciem) milj. *euro*. |

**S = C + P**

13.9. Kritēriju punkti tiek summēti (S) un par saimnieciski visizdevīgāko piedāvājumu iesniegušo tiks atzīts Pretendents, kura piedāvājums saņēmis lielāko punktu skaitu. Gadījumā, ja vairākiem Pretendentiem būs vienāds punktu skaits, Iepirkuma komisija līguma slēgšanas tiesības piešķirs tam Pretendentam, kurš piedāvās zemāku līgumcenu par pakalpojumu (C).

13.10. Ja izraudzītais Pretendents atsakās slēgt iepirkuma līgumu vai 10 (desmit) darbdienu laikā no lēmuma par Iepirkuma rezultātu saņemšanas brīža nav parakstījis līgumu, vai būs izslēdzams no dalības Iepirkumā sakarā ar Publisko iepirkumu likuma 42.panta otrās daļas 1., 2., 3., 4. un 11. punktā minēto izslēgšanas iemeslu esamību, Iepirkuma komisija ir tiesīga izvēlēties nākamo saimnieciski izdevīgāko piedāvājumu. Ja arī nākamais izraudzītais Pretendents atsakās slēgt iepirkuma līgumu, Iepirkuma komisija pieņem lēmumu izbeigt Iepirkuma procedūru, neizvēloties nevienu piedāvājumu.

13.11. Par pieņemto lēmumu Iepirkuma komisija informēs pretendentus 3 (trīs) darbdienu laikā pēc lēmuma pieņemšanas.

**14. Lēmums par iepirkuma procedūras izbeigšanu vai pārtraukšanu**

14.1. Iepirkuma komisija var pieņemt lēmumu par iepirkuma procedūras izbeigšanu bez rezultātiem Publisko iepirkumu likumā noteiktajos gadījumos.

14.2. Pasūtītājs var pieņemt lēmumu par iepirkuma procedūras pārtraukšanu, ja tam ir objektīvs pamatojums.

**15. Iepirkuma komisijas tiesības:**

15.1. pārbaudīt nepieciešamo informāciju kompetentā institūcijā, oficiālās vai publiski pieejamās informācijas sistēmās vai citos publiski pieejamos avotos, ja tas nepieciešams Pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai Pretendents izskaidro dokumentus un informāciju, kas iesniegti Iepirkuma komisijai, un uzrāda to oriģinālus;

15.2. izslēgt Pretendenta piedāvājumu no tālākas vērtēšanas gadījumā, ja jebkurā vērtēšanas stadijā atklājas, ka Pretendents nav sniedzis nepieciešamās ziņas vai sniedzis nepatiesas ziņas;

15.3. noraidīt visus piedāvājumus, kas neatbilst Iepirkuma nolikuma prasībām;

15.4. labot aritmētiskās kļūdas Pretendenta Finanšu piedāvājumā, informējot par to Pretendentu;

15.5. pieaicināt atzinumu sniegšanai neatkarīgus ekspertus ar padomdevēja tiesībām;

15.6. ja Pretendents atsakās slēgt Iepirkuma līgumu, izvēlēties slēgt Iepirkuma līgumu ar nākamo Pretendentu, kura piedāvājums ir saimnieciski izdevīgākais;

15.7. citas Iepirkuma komisijas tiesības saskaņā ar Publisko iepirkumu likumu, Iepirkuma nolikumu un Latvijas Republikā spēkā esošajiem normatīvajiem aktiem.

**16.  Pretendenta tiesības:**

16.1. pieprasīt Iepirkuma komisijai papildu informāciju par Iepirkumu, iesniedzot rakstisku pieprasījumu;

16.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu;

16.3. citas Pretendenta tiesības saskaņā ar Publisko iepirkumu likumu, Iepirkuma nolikumu un Latvijas Republikā spēkā esošajiem normatīvajiem aktiem.

**17. Iepirkuma līguma slēgšana:**

Pasūtītājs iepirkuma līgumu (galvenie nosacījumi Iepirkuma nolikuma 5.pielikumā) ar iepirkuma uzvarētāju slēdz, pamatojoties uz Iepirkuma nolikumu pretendentiem, tā pielikumiem un iepirkuma uzvarētāja piedāvājumu.

Iepirkuma nolikumam ir šādi pielikumi:

1.pielikums – Tehniskā specifikācija;

2.pielikums – Pieteikuma un finanšu piedāvājuma forma;

3.pielikums – Informācija par Pretendenta pieredzi;

4.pielikums – Tehniskā piedāvājuma forma;

5.pielikums – Līguma galvenie nosacījumi;

6.pielikums – Vērtējuma ziņojuma satura forma.

**1. pielikums**

**Nr. POSSESSOR/2023/7**

**TEHNISKĀ SPECIFIKĀCIJA**

**“AS “Daugavpils specializētais autotransporta uzņēmums” akciju tirgus vērtības noteikšana”**

**Iepirkuma identifikācijas Nr.POSSESSOR/2023/7**

*Pēdējās aktualizācijas datums: 2023.gada 6.februāris*

1. **Iepirkuma priekšmets:**

Noteikt tirgus vērtību AS “Daugavpils specializētais autotransporta uzņēmums” (vien. reģistrācijas Nr.41503002447) 155 262 akciju paketei un 1 akcijai.

|  |  |
| --- | --- |
| Objekts | Informācija par vērtējamo Objektu |
| **AS “Daugavpils specializētais autotransporta uzņēmums”** **(reģ.Nr.41503002447)** | 1. Akcionāri:* Daugavpils pilsētas dome – 143 011 akcijas;
* Valsts – 12 251 akcijas;
* Citi akcionāri – 229 390 akcijas.

2. Galvenais sabiedrības darbības veids ir cita veida tīrīšanas darbi (NACE 81.29).3. Galvenie finanšu rādītāji uz 2021.gada 31.decembri:* Akciju kapitāls: 538’513 *euro*;
* pašu kapitāls: 2’627’914 *euro*;
* nauda: 427’935 *euro*;
* aktīvu kopsumma: 3’295’041 *euro*;
* neto apgrozījums (2021.gadā): 4’726’603 *euro.*

4. Pamatlīdzekļu saraksts un operatīvie finanšu dati par 2022.gadu, pamatojoties uz Akciju sabiedrības rakstisku apliecinājumu, Izpildītājam būs pieejami uzsākot Darba izpildi. |

1. **Darba izpildes termiņš:**

25 (divdesmit piecu) darbdienu laikā no dienas, kad Pasūtītājs rakstiski (ar elektroniskā pasta vēstuli) informē Izpildītāju, ka ir uzsākama Akciju sabiedrības novērtēšana, ar nosacījumu, ka ne vēlāk kā 5 (piecas) darbdienas pirms Līguma izpildes termiņa beigām Pasūtītājam tiek iesniegts saskaņošanai novērtējuma (novērtēšanas ziņojuma) projekts.

**3. Prasības darba izpildei:**

3.1. Darbs jāveic saskaņā ar Standartizācijas likumā noteiktajā kārtībā Latvijas Republikā atzītiem (apstiprinātiem/adaptētiem un reģistrētiem) īpašuma vērtēšanas standartiem.

3.2. Akciju paketes novērtēšanā jāizmanto **ieņēmumu metode, tirgus (salīdzinošo uzņēmumu un darījumu) metode un uz aktīviem balstīta vērtēšanas metode**. Ja Pretendents uzskata, ka kvalitatīvai darba veikšanai nepieciešams izmantot vairākas vērtēšanas metodes (vai citu novērtēšanas metodi), tas to pamato vērtēšanas ziņojumā un rezultātus atspoguļo saskaņā ar 3.6.punktā norādīto.

3.3. Nosakot akciju paketes tirgus vērtību, jāņem vērā tirgus situācija Akciju sabiedrības darbības nozarē (-ēs).

3.4. Darbs jāveic kvalitatīvi un rūpīgi, aprakstot izmantoto vērtības aprēķināšanas metodiku, galvenos pieņēmumus, novērtēšanas ziņojumam pievienojot nepieciešamos materiālus/ dokumentus (kopijas).

3.5. Iesniegtajiem vērtējuma rezultātiem ir jābūt pilnīgiem, saprotamiem un viennozīmīgi interpretējamiem.

3.6. Novērtēšanas ziņojumā jāsniedz pilnīgs apraksts un raksturojums par sabiedrību, jāatspoguļo būtiskākie vērtību ietekmējošie faktori un pieņēmumi, argumentēti jāpamato slēdziens par vērtējamā uzņēmuma tirgus vērtību, tajā skaitā aprakstot izmantoto vērtēšanas metodiku un veikto aprēķinu gaitu, argumentēti pamatojot izmantoto vērtēšanas metožu koeficientu pielietojumu.

3.7. Pretendents Darba izpildei nepieciešamās informācijas iegūšanai patstāvīgi sazinās ar Akciju sabiedrību un apmeklē to klātienē. Darba izpildei jābūt balstītai ne tikai uz grāmatvedības datiem, bet arī uz Akciju sabiedrības vadības/speciālistu viedokli par tās nākotnes saimnieciskās darbības rezultātiem, uz publiski pieejamo informāciju (t.sk. aktuālo tirgus informāciju).

3.8. Novērtēšanas ziņojums par Akciju sabiedrību jāiesniedz divos oriģināleksemplāros, noformētos saskaņā ar normatīvajos aktos noteikto dokumentu izstrādāšanas un noformēšanas kārtību, kā arī elektroniskā formā (pdf. failā) uz elektroniskā pasta adresi: info@possessor.gov.lv.

3.9. Pirms darba nodošanas – pieņemšanas akta parakstīšanas Pasūtītājam ir tiesības prasīt papildinājumus un paskaidrojumus par izpildīto darbu.

3.10. 12 (divpadsmit) mēnešus no darba nodošanas – pieņemšanas akta parakstīšanas dienas Pasūtītājam ir tiesības uzdot Izpildītājam aktualizēt akciju paketes tirgus vērtību, ja rodas tāda nepieciešamība. Pretendents akciju paketes tirgus vērtības novērtējuma aktualizāciju apņemas veikt 10 (desmit) darbdienu laikā no rakstiska uzdevuma veikt aktualizāciju saņemšanas dienas. Samaksa par novērtējuma aktualizāciju tiek noteikta līdz 30% apmērā no novērtējuma līgumcenas, ja laikā no pirmā novērtēšanas ziņojuma iesniegšanas līdz tā aktualizācijai ir būtiski mainījušies tirgus apstākļi un/vai vērtējamā Akciju sabiedrība. Ja būtisku izmaiņu nav, samaksa par aktualizāciju netiek paredzēta.

**2. pielikums**

**Nr. POSSESSOR/2023/­­­­7**

**PIETEIKUMA UN FINANŠU PIEDĀVĀJUMA FORMA**

**“AS “Daugavpils specializētais autotransporta uzņēmums” akciju tirgus vērtības noteikšana”**

**Iepirkuma identifikācijas Nr.POSSESSOR/2023/7**

**1. IESNIEDZA**

|  |  |
| --- | --- |
| **Pretendenta nosaukums/vārds uzvārds** | **Rekvizīti (reģistrācijas Nr./personas kods, juridiskā adrese/deklarētā dzīvesvietas adrese, faktiskā adrese, bankas nosaukums un kods, norēķinu konts)** |
|  |  |

**2. KONTAKTPERSONA**

|  |  |
| --- | --- |
| **Vārds, uzvārds**  |  |
| **Adrese** |  |
| **Tālrunis** |  |
| **E-pasta adrese** |  |

**3. PIEDĀVĀJUMS**

Mēs piedāvājam veikt AS “Daugavpils specializētais autotransporta uzņēmums” (vien. reģistrācijas Nr. 41503002447) 155 262 akciju paketes un 1 akcijas tirgus vērtības noteikšanusaskaņā ar šī Iepirkuma nosacījumiem un Tehnisko specifikāciju.

3.1. Mūsu piedāvājums ir:

|  |  |
| --- | --- |
| **Objekts** | Pakalpojuma cena\*, EUR  |
| **AS “Daugavpils specializētais autotransporta uzņēmums”** 155 262 akciju paketes un 1 akcijas tirgus vērtības noteikšana  |  |
| **PVN:** |  |
| **KOPĀ AR PVN:** |  |

\*Finanšu piedāvājumā ietvertas visas ar pakalpojumu sniegšanu saistītās izmaksas, ieskaitot transporta izdevumus, visa veida sakaru izmaksas, izdevumus, kas saistīti ar pakalpojumu kvalitātes nodrošinājumu, un visi nodokļi un nodevas, ja tādi ir paredzēti.

3.2. Šis piedāvājums ir derīgs līdz Iepirkuma līguma noslēgšanas dienai.

3.3. Ja mūsu piedāvājums tiks pieņemts, mēs apņemamies nodrošināt Tehniskajā specifikācijā noteiktās prasības un slēgt iepirkuma līgumu.

3.4. Apliecinām, ka:

3.4.1. uz Pretendentu (*Pretendenta nosaukums*) neattiecas Publisko iepirkumu likuma 42.panta otrās daļas 1., 2., 3., 4. un 11.punktā minētie izslēgšanas iemesli;

3.4.2. nekādā veidā neesam ieinteresēti nevienā citā piedāvājumā, kas iesniegts šajā iepirkuma procedūrā;

3.4.3. nav tādu apstākļu, kuri liegtu mums piedalīties iepirkumā un pildīt Iepirkuma nolikumā un Tehniskajā specifikācijā norādītās prasības;

3.4.4. Pretendentam, tā personālam un/vai apakšuzņēmējam (*norādīt*) ir nepieciešamās prasmes un kvalifikācijas dokumenti, kas apliecina tā kompetenci veikt biznesa (uzņēmējdarbības) vērtēšanu atbilstoši normatīvajos aktos izvirzītajām prasībām, un pieredze biznesa (uzņēmējdarbības) vērtēšanā;

3.4.5. iesniedzot Pasūtītājam pieprasītos personas datus, kā pārzinis nodrošinām šai personas datu iesniegšanai atbilstošu tiesisko pamatu un veicam citas darbības, lai nodrošinātu šīs iesniegšanas Pasūtītājam likumību atbilstoši piemērojamajiem ārējiem normatīvajiem aktiem, kas regulē personas datu apstrādi un aizsardzību;

3.4.6. piekrītam personas datu apstrādei iepirkuma veikšanai un Iepirkuma dokumentu glabāšanai;

3.4.7. visas iesniegtās ziņas ir patiesas.

4.Informācija vai piedāvājumu iesniegušā Pretendenta uzņēmums vai tā piesaistītā apakšuzņēmēja uzņēmums atbilst **mazā vai vidējā uzņēmuma** statusam:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds, amats** |  |

**3. pielikums**

**Nr. POSSESSOR/2023/­­­7**

**INFORMĀCIJA PAR PRETENDENTA PIEREDZI**

**“AS “Daugavpils specializētais autotransporta uzņēmums” akciju tirgus vērtības noteikšana”**

**Iepirkuma identifikācijas Nr.POSSESSOR/2023/7**

Pretendenta pieredze Tehniskajā specifikācijā (Iepirkuma nolikuma 1.pielikums) minēto pakalpojumu sniegšanā, kas apliecina Pretendenta atbilstību Iepirkuma nolikuma 12.6.punkta prasībām:

|  |  |  |  |  |
| --- | --- | --- | --- | --- |
| Vērtētās kapitālsabiedrības nosaukums, reģistrācijas Nr., juridiskā adrese | Vērtētās kapitālsabiedrības aktīvu kopsumma (*euro*) | Vērtētās kapitālsabiedrības neto apgrozījums (*euro*) | Laika periods, kad veikts vērtējums | Kontaktpersona atsauksmēm(vārds, uzvārds, tālrunis, e-pasts) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Piezīme. Pretendents papildus norāda, ja vērtētai kapitālsabiedrībai veikts pārrobežu biznesa (uzņēmējdarbības) novērtējums.

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds, amats** |  |

**4.pielikums**

**Nr. POSSESSOR/2023/7**

**TEHNISKĀ PIEDĀVĀJUMA FORMA**

**“AS “Daugavpils specializētais autotransporta uzņēmums” akciju tirgus vērtības noteikšana**

**Iepirkuma identifikācijas Nr.POSSESSOR/2023/7**

AS “Daugavpils specializētais autotransporta uzņēmums” (vien. reģistrācijas Nr.41503002447) 155 262 akciju paketes un 1 akcijas tirgus vērtības noteikšana saskaņā ar šī Iepirkuma nosacījumiem un Tehnisko specifikāciju (Iepirkuma nolikuma 1.pielikums).

|  |  |  |
| --- | --- | --- |
| **N.p.k.** | **Tehniskās prasības** | **Pretendenta piedāvājums*****(nodrošinās/nenodrošinās)*** |
| 1. | Darba izpildes termiņš: 25 (divdesmit piecu) darbdienu laikā no dienas, kad Pasūtītājs rakstiski (ar elektroniskā pasta vēstuli) informē Izpildītāju, ka ir uzsākama Akciju sabiedrības novērtēšana, ar nosacījumu, ka ne vēlāk kā 5 (piecas) darbdienas pirms Līguma izpildes termiņa beigām Pasūtītājam tiek iesniegts saskaņošanai novērtējuma (novērtēšanas ziņojuma) projekts. |  |
| 2. | Darbs jāveic saskaņā ar Standartizācijas likumā noteiktajā kārtībā Latvijas Republikā atzītiem (apstiprinātiem/adaptētiem un reģistrētiem) īpašuma vērtēšanas standartiem. |  |
| 3. | Akciju paketes novērtēšanā jāizmanto **ieņēmumu metode, tirgus (salīdzinošo uzņēmumu un darījumu) metode un uz aktīviem balstīta vērtēšanas metode**. Ja Pretendents uzskata, ka kvalitatīvai darba veikšanai nepieciešams izmantot vairākas vērtēšanas metodes (vai citu novērtēšanas metodi), tas to pamato vērtēšanas ziņojumā un rezultātus atspoguļo saskaņā ar 3.6.punktā norādīto. |  |
| 4. | Akciju paketes novērtējumā (novērtēšanas ziņojumā) jāatspoguļo izmantotās vērtēšanas metodes un pieņēmumus, vērtējumu ietekmējošos faktorus. Nosakot akciju paketes tirgus vērtību, jāņem vērā tirgus situācija Akciju sabiedrības darbības nozarē (-ēs). |  |
| 5. | Darbs jāveic kvalitatīvi un rūpīgi, aprakstot izmantoto vērtības aprēķināšanas metodiku, galvenos pieņēmumus, novērtējumam (novērtēšanas ziņojumam) pievienojot nepieciešamos materiālus/ dokumentus (kopijas), kā arī visu citu informāciju par vērtējamo objektu saskaņā ar Iepirkuma nolikuma 6.pielikumu. |  |
| 6. | Iesniegtajiem novērtējuma rezultātiem ir jābūt pilnīgiem, saprotamiem un viennozīmīgi interpretējamiem. |  |
| 7. | Novērtējumā (novērtēšanas ziņojumā) jāsniedz pilnīgs apraksts un raksturojums par sabiedrību, jāatspoguļo būtiskākie vērtību ietekmējošie faktori un pieņēmumi, argumentēti jāpamato slēdziens par vērtējamā uzņēmuma tirgus vērtību, tajā skaitā aprakstot izmantoto vērtēšanas metodiku un veikto aprēķinu gaitu, argumentēti pamatojot izmantoto vērtēšanas metožu koeficientu pielietojumu. |  |
| 8. | Izpildītājs darba izpildei nepieciešamās informācijas iegūšanai patstāvīgi sazinās ar Akciju sabiedrību un apmeklē to klātienē. Darba izpildei jābūt balstītai ne tikai uz grāmatvedības datiem, bet arī uz Akciju sabiedrības vadības/speciālistu viedokli par tās nākotnes saimnieciskās darbības rezultātiem, uz publiski pieejamo informāciju (t.sk. aktuālo tirgus informāciju). |  |
| 9. | Novērtējums (novērtēšanas ziņojums), atbilstoši pielikumā Nr.6 noteiktajai formai jāiesniedz divos oriģināleksemplāros, noformētos saskaņā ar normatīvajos aktos noteikto dokumentu izstrādāšanas un noformēšanas kārtību, kā arī elektroniskā formā (pdf. failā) uz elektroniskā pasta adresi: info@possessor.gov.lv. |  |
| 10. | Pirms darba nodošanas – pieņemšanas akta parakstīšanas Pasūtītājam ir tiesības prasīt papildinājumus un paskaidrojumus par izpildīto darbu. |  |
| 11. | 12 (divpadsmit) mēnešus no darba nodošanas – pieņemšanas akta parakstīšanas dienas Pasūtītājam ir tiesības uzdot Izpildītājam aktualizēt akciju paketes tirgus vērtību, ja rodas tāda nepieciešamība. Izpildītājs akciju paketes tirgus vērtības novērtējuma aktualizāciju apņemas veikt 10 (desmit) darbdienu laikā no rakstiska uzdevuma veikt aktualizāciju saņemšanas dienas. Samaksa par novērtējuma aktualizāciju tiek noteikta līdz 30% apmērā no novērtējuma līgumcenas, ja laikā no pirmā novērtēšanas ziņojuma iesniegšanas līdz tā aktualizācijai ir būtiski mainījušies tirgus apstākļi un/vai vērtējamā Akciju sabiedrība. Ja būtisku izmaiņu nav, samaksa par aktualizāciju netiek paredzēta. |  |

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds, amats** |  |

**5. pielikums**

**Nr. POSSESSOR/2023/7**

**IEPIRKUMA LĪGUMA NR.POSSESSOR/2023/7**

**par AS “Daugavpils specializētais autotransporta uzņēmums” akciju tirgus vērtības noteikšanu**

**GALVENIE NOSACĪJUMI**

|  |  |
| --- | --- |
|  | **Pasūtītāja prasība** |
| **Līguma priekšmets**  | Atbilstoši mazā iepirkuma “Par AS “Daugavpils specializētais autotransporta uzņēmums” akciju tirgus vērtības noteikšanu” informatīvā paziņojuma 2.punktam “Iepirkuma priekšmets”.Novērtēšanas ziņojums, atbilstoši Iepirkuma nolikumā Nr.6 noteiktajam saturam jāiesniedz divos oriģināleksemplāros, noformētos saskaņā ar normatīvajos aktos noteikto dokumentu izstrādāšanas un noformēšanas kārtību, kā arī elektroniskā formā (pdf. formātā) uz elektroniskā pasta adresi: info@possessor.gov.lv12 (divpadsmit) mēnešus no darba nodošanas – pieņemšanas akta parakstīšanas Pasūtītājam ir tiesības uzdot aktualizēt vērtējuma ziņojuma aktualizāciju (ja rodas tāda nepieciešamība) 10 (desmit) darbdienu laikā no rakstiska uzdevuma veikt aktualizāciju saņemšanas dienas. Samaksa par aktualizāciju tiek noteikta līdz 30% apmērā no līgumcenas, ja laikā no pirmā priekšlikuma izvērtēšanas ziņojuma iesniegšanas līdz tā aktualizācijai ir būtiski mainījušies tirgus apstākļi un/vai vērtējamā Akciju sabiedrība. Ja būtisku izmaiņu nav, samaksa par aktualizāciju netiek paredzēta. |
| **Līguma izpildes laiks un vieta** | Darbu veikt 25 (divdesmit piecu) darbdienu laikā no dienas, kad Pasūtītājs rakstiski (ar elektroniskā pasta vēstuli) informē Izpildītāju, ka ir uzsākama Akciju sabiedrības novērtēšana, ar nosacījumu, ka ne vēlāk kā 5 (piecas) darbdienas pirms Līguma izpildes termiņa beigām Pasūtītājam tiek iesniegts saskaņošanai novērtējuma (novērtēšanas ziņojuma) projekts. |
| **Maksa par Darbu**  | Maksa par Darbu ir saskaņā ar iesniegto Izpildītāja piedāvājumu un tā ietver visas ar Darba izpildi saistītās izmaksas, ieskaitot piesaistīto speciālistu un konsultantu izmaksas, transporta izdevumus, visa veida sakaru izmaksas, izdevumus, kas saistīti ar pakalpojumu kvalitātes nodrošinājumu, iekļauj visus nodokļus un nodevas, ja tādi ir paredzēti, izņemot pievienotās vērtības nodokli. |
|  | Samaksa par Darbu tiks veikta par novērtēšanas ziņojumu ar tam pievienotajiem dokumentiem, kas sagatavots atbilstoši iepirkuma noteikumiem, saskaņā ar Izpildītāja izrakstītu rēķinu 10 darba dienu laikā pēc darba nodošanas-pieņemšanas akta abpusējas parakstīšanas.Par maksājuma termiņu neievērošanu PasūtītājsmaksāIzpildītājam līgumsodu 0.1% no kavētās summas par katru nokavēto dienu, bet ne vairāk kā 10% (desmit procenti) no Līguma summas. Par Darba izpildes termiņu neievērošanu Izpildītājs maksā Pasūtītājam līgumsodu 0.1% dienā no Līguma summas, bet ne vairāk kā 10% no Līguma summas.  |
| **Interešu konflikts** | Izpildītājs apņemas nepieļaut tādu apstākļu rašanos, kas varētu radīt interešu konflikta situāciju Līguma darbības laikā un 24 mēnešus pēc Līguma darbības beigām, un nodrošina, ka arī piesaistītie speciālisti un apakšuzņēmēji ievēro šo saistību. Ar interešu konfliktu Līguma ietvaros saprot Izpildītāja pakalpojumu sniegšanu trešajām personām, t.sk., AS “Daugavpils specializētais autotransporta uzņēmums”, ja pakalpojuma saturs aizskar Pasūtītāja intereses, t.sk. konsultācijas par darījumiem ar Akciju sabiedrības akcijām. |
| **Pilnvarojums Darba veikšanai** | Izpildītājs patstāvīgi iegūst Darba izpildei nepieciešamo informāciju, patstāvīgi apmeklē Akciju sabiedrību un sazinās ar to. Pēc Izpildītāja pieprasījuma Pasūtītājs sniedz tā rīcībā esošas ziņas saistībā ar Darba izpildi. Nepieciešamības gadījumā Pasūtītājs pēc Izpildītāja lūguma sniedz Izpildītājam palīdzību informācijas iegūšanai no Akciju sabiedrības. |
|  | Ņemot vērā, ka Darba izpildes laikā, Izpildītājam būs nepieciešamība iepazīties ar AS “Daugavpils specializētais autotransporta uzņēmums” komercnoslēpumu saturošu un konfidenciālu informāciju, Izpildītājam ir pienākums noslēgt konfidencialitātes līgumus ar AS “Daugavpils specializētais autotransporta uzņēmums” pēc šīs sabiedrības pieprasījuma. Izpildītājam ir jānodrošina, ka no AS “Daugavpils specializētais autotransporta uzņēmums” saņemtā informācija netiek atklāta citām sabiedrībām. |
|  | Izpildītājs apliecina, ka viņam nav un nākotnē nebūs interese par Darba veikšanas laikā analizētā uzņēmuma līdzekļiem, īpašumu vai uzņēmējdarbības interesēm. Izpildītājam nav personīgo interešu vai aizspriedumu attiecībā uz Darba saturu vai iesaistītajām pusēm. |
|  | Izpildītājs nodrošina, ka konfidencialitātes saistības ievēro tā piesaistītie speciālisti un apakšuzņēmēji.  |
| **Izpildītāja speciālisti**  | Līgumā ir jāiekļauj (jānorāda) visi speciālisti, ko Izpildītājs ir norādījis savā piedāvājumā. Izpildītājam ir jānodrošina, ka visi šie speciālisti piedalās Darba izpildē un ir pieejami Līguma darbības laikā. Nepieciešamības gadījumā Izpildītājs, iepriekš saskaņojot ar Pasūtītāju, drīkst aizvietot sākotnēji Līgumā norādītos speciālistus ar līdzvērtīgas kompetences speciālistiem. Gadījumā, ja Līguma izpildē tiek piesaistīti apakšuzņēmēji, Līguma pielikumā jāpievieno apliecinājumi par noslēgtajiem līgumiem ar piesaistītajiem apakšuzņēmējiem. |
| **Līguma termiņš un izbeigšana** | Līgums ir spēkā līdz tā pilnai izpildei, t.i. Akciju sabiedrības novērtēšanas ziņojuma nodošanas-pieņemšanas akta parakstīšanai un apmaksas veikšanai par Darbu, saglabājoties nosacījumam par novērtēšanas ziņojuma aktualizācijas veikšanu 12 mēnešus no akta parakstīšanas dienas.  |
|  | Pasūtītājs var izbeigt Līgumu būtisku pārkāpumu dēļ no Izpildītāja puses, rakstiski paziņojot par to Izpildītājam 5 (piecas) darbadienas iepriekš.  |
|  | Līgumā iekļautie konfidencialitātes ierobežojumi ir spēkā Līguma darbības laikā un vismaz 24 (divdesmit četrus) mēnešus pēc Līguma izbeigšanas. |
| **Piemērojamie likumi un strīdu risināšana** | Līgumam un Izpildītāja attiecībām ar Pasūtītāju tiek piemēroti Latvijas Republikas likumi. Visi strīdi, kas var rasties Līguma izpildes gaitā, tiek risināti pārrunu ceļā. Ja abas Puses nevar nonākt pie abpusēji pieņemama risinājuma, strīds tiek izšķirts Latvijas Republikas tiesās saskaņā ar Latvijas Republikā spēkā esošajiem tiesību aktiem. |
| **Citi nosacījumi** | Izpildītājs apņemas kvalitatīvi veikt Darbu saskaņā ar Standartizācijas likumā noteiktajā kārtībā Latvijā atzītiem (apstiprinātiem/adaptētiem un reģistrētiem) īpašuma vērtēšanas standartiem, ievērojot Vērtētāju Profesionālās Ētikas kodeksu. |
|  | Izpildītājs apņemas akciju paketes novērtēšanā izmantot ieņēmumu metodi, tirgus (salīdzinošo uzņēmumu un darījumu) metodi un uz aktīviem balstīta vērtēšanas metodi, un aprakstīt izmantoto vērtēšanas metodiku un veikto aprēķinu gaitu, argumentēti pamatojot izmantoto metožu un koeficientu pielietojumu. Ja kvalitatīvai darba veikšanai nepieciešams izmantot citu vērtēšanas metodi vai vairākas vērtēšanas metodes, to pamato un rezultātus atspoguļo vērtēšanas ziņojumā. Vērtējuma rezultātus iesniegt pilnīgus, saprotamus un viennozīmīgi interpretējamus. |

**6. pielikums**

**Nr. POSSESSOR/2023/7**

**Vērtējuma ziņojuma saturs**

* 1. Ievads ar pamatinformāciju par vērtēšanu (mērķis, vērtības definīcija, vērtēšanas pamatprincipi, metodoloģija, ierobežojumi)
	2. Vērtības slēdziens – kopsavilkums (akciju paketes tirgus vērtība un 1 akcijas tirgus vērtība)
	3. Nozares / Makroekonomisko rādītāju analīze
	4. Uzņēmuma analīze
		1. Struktūra / Darbības apraksts
		2. Juridiskā analīze
			1. Sabiedrības statuss, daļu kapitāls, vadība
			2. Īpašumtiesības
			3. Tiesvedības, ārpusbilances saistības
		3. Nekustāmie īpašumi un galvenie pamatlīdzekļi
		4. Peļņas un Zaudējumu vēsturiskais pārskats un augsta līmeņa analīze
		5. Bilances vēsturiskie rādītāji un augsta līmeņa analīze
	5. Vērtības analīze
		1. Aktīvu pieeja
			1. Vērtības aprēķins ar aktīvu pieeju
		2. Ienākumu pieeja
			1. Prognožu pieņēmumi (ieņēmumi, izdevumi, kapitāla ieguldījumi, apgrozāmais kapitāls, nodokļi)
			2. Diskonta likmes aprēķins
			3. Diskontētās naudas plūsmas pārskats un aprēķina rezultāts
			4. Jutīguma analīze
		3. Tirgus pieeja
			1. Salīdzināmie darījumi
			2. Multiplikatoru izvēle un pamatojums
			3. Vērtības aprēķini
	6. Vērtības slēdziens (akciju paketei un 1 akcijai)
	7. Pielikumi
1. Informāciju par to, kā ieinteresētais piegādātājs var reģistrēties par Iepirkuma nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)